Wikipedia punika sawijining bauwarna kanthi isi mardika ingkang kawiwitan ing warsa 2001. Sedaya seratan wonten ing Wikipedia punika wujud gotong-royongipun para panyumbang saking saindhenging bawana. Situs punika kalebet situs wiki, ingkang nggadhahi suraos "sinten kémawon' saged ngewahi seratan, ndandani, saha nambahi katrangan kanthi ngeklik pranala sunting wonten ing sainggiling saben kaca.